**Referat fra bestyrelsesmøde i**

**Grundejerforeningen Farum Kaserne 10. juni 2015**

 **Til stede**Carsten (Formand)
Ann-Britt (Næstformand)
Hans (Bestyrelsesmedlem og kasserer)
Søren (Bestyrelsesmedlem)
Trine (Suppleant)
Henriette (Suppleant)
Jacob (Observatør fra AAB Afdeling 97)

 **1. Konstituering**Carsten (Formand)
Ann-Britt (Næstformand)
Hans (Bestyrelsesmedlem og kasserer)
Søren (Bestyrelsesmedlem)
Trine (Suppleant)
Henriette (Suppleant)

Der hersker tvivl om, hvordan AAB vil forvalte deres mandat ift. Grundejerforeningen. Jacob har ikke kunnet få svar på, om han, som beboerformand, kan repræsentere afdelingen. Indtil en afklaring foreligger, deltager Jacob som observatør i bestyrelsen.

**2. Opfølgning på generalforsamlingen – fokuspunkter fremadrettet**Administration:
Bestyrelsen vil tage et tjek på, om vi fortsat har den bedst egnede administrator i forhold til Grundejerforeningens behov og opgaveportefølje. Vores nuværende administrators forretningsområde er specifikt målrettet ejendomsadministration og drift af ejendomme, hvilket ikke altid giver mening i forhold til Grundejerforeningens opgaver og formål. Bestyrelsen ønsker derfor at undersøge, om der er både administrativt og økonomisk grundlag for at skifte administrator.
Ansvarlig for benchmarking: Hans/Carsten

Facility Management:
De grønne områder er fortsat i fokus. Bl.a. skal der ses nærmere på de træer, der står meget tæt på bygninger i Garnisonsparken. Tilsvarende vil bestyrelsen også have stor fokus på overdragelsen af fællesområder fra AAB til Grundejerforeningen.

Fællesfaciliteter:
Bestyrelsen følger nøje planlægningen af den kommen institution, hvor vi forventer at få adgang til fællesfaciliteter.

Trafikplanlægning:
Bestyrelsen vil sætte fokus på det stigende problem med trængsel ved ind og udkørslen til Farum Kaserne, hvor kørsel til/fra parkeringspladsen ved Rema i spidsbelastningsperioderne sætter en ”prop” i trafikken ved lyskrydset.

**3. Drøftelse af emnet lokalplanen og cykelstativer på Farum Kaserne**Ejerforeningen Garnisonsparken ønsker at ændre forholdene for cykelparkering. Da cykelparkering relaterer til ejerforeningen vil Garnisonsparkens Ejerforening drøfte sagen internt.

**4. Digital kommunikation**Administrator kan pt. ikke tilbyde fremsendelse af dokumenter til medlemmerne via e-Boks, men arbejder på en løsning. Grundejerforeningens årlige udgift til porto er på ca. 1000 kr., og selv om dette beløb ikke giver anledning til panderynker ift. budgettet, så vil tilbud om digital kommunikation naturligvis indgå i overvejelserne, når vores administrationsaftale bliver efterset, jf. punkt 2.

**5. Opfølgning fra sidste bestyrelsesmøde**Carsten rykker kommunen for svar på, hvornår de midlertidige ’40 km i timen’ skilte fjernes. Dog var der udbredt enighed om, at skiltene var formålstjenstlige, sålænge der bygges langs Regimentsvej.

Legepladsen:
Der må forventes en etapemæssig anlæggelse af legepladsen i det omfang kommunen og økonomien tillader det. Legeplads-gruppen har været på besigtigelse og fået en masse inspiration. Der vil blive tænkt i naturlegepladselementer, det vil sige uden et urbant udtryk og i neutrale farver, som vil kunne indpasses i naturen.

Gebyr for optagelse af nye medlemmer:
Hans har været i kontakt med DEAS og han vil formulere information til hjemmesiden.

**6. Tilbud på indirekte belysning af kastanjetræer + ahorn med 2 stammer**
Carsten har kontakt med entreprenører, der vil give os et tilbud til en fornuftig pris, idet de allerede er på området med deres maskiner. Der vil blive tale om en indirekte belysning, der ikke generer omgivelserne, men som derimod vil skabe en stemningsfuld og flot kulisse med fokus på særligt udvalgte flotte gamle træer på området.

**7. Den nye hjemmeside**Arbejdet skrider frem som forventet. Designet er ved at være på plads og siderne opdateres efterhånden som de lokale redaktører har tid til opgaven.
Bestyrelsen vil følge op på de bebyggelser, som endnu ikke gør aktivt brug af hjemmesiden.

**8. Økonomi**Hans kunne konstatere, at foreningen fortsat har en sund økonomi. Bestyrelsen er glad for, at der ved generalforsamlingen var opbakning fra medlemmerne til at opbygge en egenkapital, der kan modstå de større anlægsarbejder som venter forude, herunder asfaltarbejde, vedligeholdelse af kloaker m.m.

 **9. Eventuelt**Jacob spurgte til, hvem der er ansvarlig for tømningen af skraldespandene ved legepladserne i AAB Afdeling 97. Da Grundejerforeningen ikke har overtaget driften og vedligeholdelsen af disse fællesområder, er det AAB, der fortsat er ansvarlig.

Næste møde afholdes mandag d. 24. august kl. 2000.

Formanden takkede de fremmødte medlemmer på generalforsamlingen for deres opbakning til bestyrelsen og deres anerkendelse af den tid og de kræfter, som investeres i arbejdet.
Arbejdet i bestyrelsen er ulønnet og der har ikke hidtil været praksis for at uddele gratialer. På foranledning af medlemmernes opfordring på generalforsamlingen, vil der nu blive taget initiativ til at indføre denne praksis, som tak for indsatsen.

Carsten holder dialogmøde med Green Garden og Pionerparken i uge 26.